
Text rozhodnutia
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Okresný súd Prešov 8Cpr/10/2024 8724204548 24. 04. 2025 JUDr. Jozef Jaselský ECLI:SK:OSPO:2025:8724204548.3
Uznesenie Okresný súd Prešov v právnej veci žalobcu: A. B. C., nar. XX.XX.XXXX, bytom D. XXX/XXX, XXX XX E., právne zastúpený: JUDr. Marcel Kohút, advokát so sídlom Nám. sv. Egídia 95, 058 01 Poprad, IČO: 42 029 201, proti žalovanému: eLOC8, s.r.o., IČO: 48 237 990, Javorová 1405/3, 059 52 Veľká Lomnica, právne zastúpený: Dolobáč Legal s.r.o., Floriánska 19, 040 01 Košice, IČO: 55 034 268, o neplatnosť výpovede, takto rozhodol: súd s c h v a ľ u j e zmier uzatvorený medzi stranami konania v nasledovnom znení: I. Okamžité skončenie pracovného pomeru zo dňa 26.8.2024 dané žalobcovi žalovaným dňa 2.9.2024, je n e p l a t n é. II. Pracovný pomer končí dohodou ku dňu 31.3.2025. III. Žiadna zo strán konania n e m á nárok na náhradu trov konania. odôvodnenie: 1. Žalobca sa svojim návrhom doručeným súdu dňa 31.10.2024 domáhal voči žalovanému určenia, že jeho pracovný pomer založený pracovnou zmluvou z 17.12.2022 trvá. 2. Na pojednávaní dňa 24.04.2025 došlo medzi stranami konania k uzavretiu zmieru. 3. Podľa § 148 ods. 1 a 2 Civilného sporového poriadku, žalobca a žalovaný môžu uzavrieť zmier. O uzavretie zmieru sa má súd vždy pokúsiť. Súd rozhodne o tom, či uzavretý zmier schvaľuje; neschváli ho, ak je v rozpore so všeobecne záväznými právnymi predpismi. 4. Keďže zmier, na ktorom sa strany dohodli, nie je v rozpore s právnymi predpismi, súd ho, tak ako je uvedený vo výrokovej časti tohto uznesenia, schválil. Poučenie: Proti tomuto uzneseniu odvolanie nie je prípustné. Ak povinný dobrovoľne nesplní, čo mu ukladá právoplatné a vykonateľné rozhodnutie, oprávnený môže podať návrh na vykonanie exekúcie podľa zákona č. 233/1995 Z.z. (Exekučný poriadok).

Zdroj: KAUZIS.SK – https://www.kauzis.sk/judikatura/r/ECLI:SK:OSPO:2025:8724204548.3 (dáta aktuálne k 9. 11. 2026). Záväzné je znenie zverejnené súdom.




